
Ministru kabineta rīkojums Nr. 409
Rīgā 2022. gada 7. jūnijā (prot. Nr. 30 13. §)
Par apropriācijas pārdali
· 1. Atbalstīt apropriācijas pārdali 2022. gadā starp Veselības ministrijas budžeta apakšprogrammām, tai skaitā no apakšprogrammas 33.12.00 "Reto slimību ārstēšana", samazinot dotāciju no vispārējiem ieņēmumiem un izdevumus subsīdijām un dotācijām, 10 138 668 euro apmērā (tai skaitā  3 000 000 euro apmērā prioritārā pasākuma "Plāna reto slimību jomā 2017.–2020. gadam realizācija"  īstenošanai un 4 367 143 euro apmērā prioritārā pasākuma "Veselības pakalpojumu palielināšana (t. sk. retās slimības u. c.)" īstenošanai) uz apakšprogrammu 33.03.00 "Kompensējamo medikamentu un materiālu apmaksāšana", palielinot dotāciju no vispārējiem ieņēmumiem un izdevumus subsīdijām un dotācijām, lai nodrošinātu zāļu reto slimību ārstēšanai apmaksu atbilstoši Ministru kabineta 2006. gada 31. oktobra noteikumiem Nr. 899 "Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība".
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

